CELEX: 32022D0404
Language: fi
Date: 2022-03-03 00:00:00
Title: Komission täytäntöönpanopäätös (EU) 2022/404, annettu 3 päivänä maaliskuuta 2022, täytäntöönpanopäätöksen (EU) 2019/919 muuttamisesta siltä osin kuin on kyse ohjauslaitteiden vaijeriohjausjärjestelmiä koskevista yhdenmukaistetuista standardeista (ETA:n kannalta merkityksellinen teksti)

10.3.2022   
               
               
                  FI
               
               
                  Euroopan unionin virallinen lehti
               
               
                  L 83/44
               
            
         KOMISSION TÄYTÄNTÖÖNPANOPÄÄTÖS (EU) 2022/404,
         annettu 3 päivänä maaliskuuta 2022,
         täytäntöönpanopäätöksen (EU) 2019/919 muuttamisesta siltä osin kuin on kyse ohjauslaitteiden vaijeriohjausjärjestelmiä koskevista yhdenmukaistetuista standardeista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2013/53/EU (2) 14 artiklan mukaisesti tuotteita, jotka ovat sellaisten yhdenmukaistettujen standardien tai niiden osien mukaisia, joiden viitetiedot on julkaistu Euroopan unionin virallisessa lehdessä, on pidettävä mainitun direktiivin 4 artiklan 1 kohdassa ja liitteessä I esitettyjen sellaisten vaatimusten mukaisina, jotka kuuluvat näiden standardien tai niiden osien piiriin.
                  
               
                     (2)
                  
                  
                     Komissio pyysi täytäntöönpanopäätöksellä C(2015) 8736 (3) Euroopan standardointikomitealta, jäljempänä ’CEN’, ja Euroopan sähkötekniikan standardointikomitealta, jäljempänä ’Cenelec’, että nämä laativat ja tarkistavat direktiiviä 2013/53/EU tukevia yhdenmukaistettuja standardeja mainitun direktiivin 4 artiklan 1 kohdassa ja liitteessä I esitettyjen sellaisten olennaisten vaatimusten käsittelemiseksi, jotka ovat tiukempia kuin kumotussa Euroopan parlamentin ja neuvoston direktiivissä 94/25/EY (4) esitetyt olennaiset vaatimukset.
                  
               
                     (3)
                  
                  
                     Täytäntöönpanopäätöksellä C(2015) 8736 CENiä ja Ceneleciä pyydettiin myös tarkistamaan standardeja, joiden viitetiedot julkaistiin komission tiedonannossa 2015/C 087/01 (5).
                  
               
                     (4)
                  
                  
                     Täytäntöönpanopäätöksessä C(2015) 8736 esitetyn pyynnön perusteella CEN tarkisti ohjauslaitteiden vaijeriohjausjärjestelmiä koskevaa yhdenmukaistettua standardia EN ISO 8847:2017, joka oli korvannut aiemman yhdenmukaistetun standardin EN ISO 8847:2004 ja jonka viitetiedot on julkaistu komission tiedonannossa 2017/C 435/06 (6). Tämän seurauksena hyväksyttiin yhdenmukaistettu standardi EN ISO 8847:2021.
                  
               
                     (5)
                  
                  
                     Komissio on arvioinut yhdessä CENin kanssa, onko CENin tarkistama standardi täytäntöönpanopäätöksessä C(2015) 8736 esitetyn pyynnön mukainen.
                  
               
                     (6)
                  
                  
                     Standardissa EN ISO 8847:2021 vahvistetaan vaatimukset, jotka koskevat käyttömoottorilla varustettujen tai ilman sitä olevien veneiden ja veneiden, joiden perämoottorin kokonaisteho on enintään 37 kW, vaijeriohjausjärjestelmien suunnittelua, asentamista ja testausta.
                  
               
                     (7)
                  
                  
                     Standardi EN ISO 8847:2021 täyttää ne vaatimukset, jotka sen on tarkoitus kattaa ja jotka vahvistetaan direktiivin 2013/53/EU 4 artiklan 1 kohdassa sekä kyseisen direktiivin liitteessä I olevassa A osassa. Sen vuoksi on aiheellista julkaista kyseisen standardin viitetiedot Euroopan unionin virallisessa lehdessä.
                  
               
                     (8)
                  
                  
                     Standardilla EN ISO 8847:2021 on tarkoitus korvata standardi EN ISO 8847:2017.
                  
               
                     (9)
                  
                  
                     Näin ollen on tarpeen poistaa standardin EN ISO 8847:2017 viitetiedot Euroopan unionin virallisesta lehdestä.
                  
               
                     (10)
                  
                  
                     Jotta valmistajat saavat riittävästi aikaa mukauttaa tuotteensa yhdenmukaistetun standardin EN ISO 8847:2017 tarkistetun version mukaiseksi, kyseisen standardin viitetietojen poistamista on tarpeen lykätä.
                  
               
                     (11)
                  
                  
                     Täytäntöönpanopäätöksen (EU) 2019/919 liitteessä I luetellaan direktiivin 2013/53/EU tueksi laadittujen yhdenmukaistettujen standardien viitetiedot. Yhdenmukaistetun standardin EN ISO 8847:2021 viitetiedot olisi sisällytettävä kyseiseen liitteeseen.
                  
               
                     (12)
                  
                  
                     Täytäntöönpanopäätöksen (EU) 2019/919 liitteessä II luetellaan niiden direktiivin 2013/53/EU tueksi laadittujen yhdenmukaistettujen standardien viitetiedot, jotka on poistettu Euroopan unionin virallisen lehden C-sarjasta. Yhdenmukaistetun standardin EN ISO 8847:2017 viitetiedot olisi sisällytettävä kyseiseen liitteeseen.
                  
               
                     (13)
                  
                  
                     Sen vuoksi täytäntöönpanopäätöstä (EU) 2019/919 olisi muutettava.
                  
               
                     (14)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2019/919 seuraavasti:
            
                        1)
                     
                     
                        Muutetaan liite I tämän päätöksen liitteen I mukaisesti.
                     
                  
                        2)
                     
                     
                        Muutetaan liite II tämän päätöksen liitteen II mukaisesti.
                     
                  
         
            2 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 3 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2013/53/EU, annettu 20 päivänä marraskuuta 2013, huviveneistä ja vesiskoottereista sekä direktiivin 94/25/EY kumoamisesta (EUVL L 354, 28.12.2013, s. 90).
         
            (3)  Komission täytäntöönpanopäätös C(2015) 8736, annettu 15 päivänä joulukuuta 2015, huviveneitä ja vesiskoottereita koskevasta standardointipyynnöstä Euroopan standardointikomitealle ja Euroopan sähkötekniikan standardointikomitealle huviveneistä ja vesiskoottereista sekä direktiivin 94/25/EY kumoamisesta 20 päivänä marraskuuta 2013 annetun Euroopan parlamentin ja neuvoston direktiivin 2013/53/EU tueksi.
         
            (4)  Euroopan parlamentin ja neuvoston direktiivi 94/25/EY, annettu 16 päivänä kesäkuuta 1994, huviveneitä koskevien jäsenvaltioiden lakien, asetusten ja hallinnollisten määräysten lähentämisestä (EYVL L 164, 30.6.1994, s. 15).
         
            (5)  Huviveneitä koskevien jäsenvaltioiden lakien, asetusten ja hallinnollisten määräysten lähentämisestä 16 päivänä kesäkuuta 1994 annetun Euroopan parlamentin ja neuvoston direktiivin 94/25/EY täytäntöönpanoon liittyvä komission tiedonanto (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 87, 13.3.2015, s. 1).
         
            (6)  Huviveneistä ja vesiskoottereista sekä direktiivin 94/25/EY kumoamisesta 20 päivänä marraskuuta 2013 annetun Euroopan parlamentin ja neuvoston direktiivin 2013/53/EU täytäntöönpanoon liittyvä komission tiedonanto (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 435, 15.12.2017, s. 144).
      
      
         
            LIITE I
            Lisätään täytäntöönpanopäätöksen (EU) 2019/919 liitteeseen I kohta seuraavasti:
            
               
                           
                              N:o
                           
                        
                        
                           
                              Standardin viitetiedot
                           
                        
                     
                           ”44.
                        
                        
                           EN ISO 8847:2021
                        
                     
                            
                        
                        
                           Veneet. Ohjauslaitteet. Vaijeriohjausjärjestelmät”.
                        
                     
         
      
      
         
            LIITE II
            Lisätään täytäntöönpanopäätöksen (EU) 2019/919 liitteeseen II kohta seuraavasti:
            
               
                           
                              N:o
                           
                        
                        
                           
                              Standardin viitetiedot
                           
                        
                        
                           
                              Viitetietojen poistamispäivä
                           
                        
                     
                           ”37.
                        
                        
                           EN ISO 8847:2017
                           Veneet. Ohjauslaitteet. Vaijeriohjausjärjestelmät”.
                        
                        
                           10.9.2023”.